Policijski službenici Službe kriminaliteta droga dovršili su kriminalističko istraživanje nad 29-godišnjakom zbog postojanja sumnje u počinjenje kaznenog djela neovlaštena proizvodnja i promet drogama. U sklopu kriminalističkog istraživanja iz stana kojeg 29-godišnjak koristi oduzeto je 136,25 grama droge amfetamin tzv. speed pakirane u 22 PVC vrećice, 13,5 grama marihuane zapakirane u 10 PVC vrećica i vaga za precizno mjerenje.



Danas tijekom dana 29-godišnjak će uz kaznenu prijavu biti predan pritvorskom nadzorniku.



Također, u nedjelju, 3.lipnja, oko 11 sati, policijski službenici Policijske postaje Imotski su tijekom obavljanja granične kontrole u osobnom vozilu kojim je upravljao 34-godišnji državljanin Crne Gore pronašli i oduzeli 760 komada ampula testosteron depo. Nakon provedenog kriminalističkog istraživanja na strani 34-godišnjaka utvrđeno je postojanje sumnje u počinjenje kaznenog djela neovlaštena proizvodnja i promet tvari zabranjenih u sportu, te je uz kaznenu prijavu predan pritvorskom nadzorniku.